O‘zbekiston Respublikasi Energetika vazirligi. { "type": "FeatureCollection", "features": [ "type": "Feature", "properties": { "marker-color": "#005500", "marker-size": "medium", "marker-symbol": "none" "geometry": { "type": "Point", "coordinates": [ 69.284841, 41.306701 ] } Oʻzbekiston Respublikasi Energetika vazirligi elektr va issiqlik energiyasini, koʻmirni ishlab chiqarish, uzatish, taqsimlash va isteʼmol qilish, shuningdek neft, gazni qazib olish, ularni qayta ishlash, tashish, tarqatish, sotish va ulardan foydalanish jarayonlarini davlat tomonidan tartibga solinishini amalga oshiradi. Tarixi. 1990-yil 28-sentyabr kuni Oʻzbekiston Sovet Sotsialistik Respublikasi prezidenti Islom Karimovning PQ-57 sonli qarori asosida respublika hududida joylashgan energetika va elektrlashtirish tarmoqlari korxonalari va tashkilotlarini boshqarishning samarali tizimini yaratish, tuzilmasini takomillashtirish, bozor munosabatlariga oʻtish sharoitida xalq xoʻjaligining elektr va issiqlik energiyasiga boʻlgan ehtiyojini qondirish maqsadida „Oʻzbekenergo“ ishlab chiqarish birlashmasi va „Oʻzbekgidroenergoqurilish“ davlat qurilish-montaj tresti negizida ularning mavjud tarkibiy boʻlinmalari bilan „Oʻzbekiston SSR Energetika va elektrifikatsiya vazirligi“ tashkil etish toʻgʻrisida qaror qabul qiladi. Ushbu qaror asosida 1990-yil 2-oktyabrda OʻzSSR Vazirlar Kengashi „Oʻzbekiston SSR Energetika va elektrifikatsiya vazirligini tashkil etish toʻgʻrisida“gi 322-son qarori qabul qilinadi. Vazifalar. Oʻzbekiston Respublikasining energetika xavfsizligini taʼminlash, iqtisodiyot tarmoqlari va mamlakat aholisini yoqilgʻi-energetika resurslari bilan barqaror taʼminlash, qayta tiklanuvchi energiya manbalarini keng targʻib qilish va rivojlantirishga qaratilgan yoqilgʻi-energetika tarmogʻida yagona davlat siyosatini ishlab chiqish va amalga oshirish; Elektr va issiqlik energiyasi, koʻmir ishlab chiqarish, yetkazib berish, taqsimlash va isteʼmol qilish, shuningdek neft, gaz va ularni qayta ishlashdan olinadigan mahsulotlarni qazib olish, qayta ishlash, tashish, taqsimlash, sotish va ulardan foydalanishning davlat tomonidan tartibga solinishini amalga oshirish; Respublikaning energetika sohasida yagona normativ-huquqiy va texnik tartibga solishni amalga oshirish; Yoqilgʻi-energetika kompleksini strategik rejalashtirish va rivojlantirishning muvozanatli tizimini yaratish hamda energiya resurslari ishlab chiqarishni oshirish va diversifikatsiya qilish, barcha turdagi energiya resurslarini ishlab chiqarish, yetkazib berish va isteʼmol qilishning qisqa, oʻrta va uzoq muddatli uzviy bogʻliq prognozlarini, shuningdek energetika tarmogʻini kompleks rivojlantirish maqsadli dasturlarini ishlab chiqish; Davlat-xususiy sheriklikni rivojlantirish, energiya resurslari bozorida qulay raqobat va ishbilarmonlik muhitini shakllantirishni ragʻbatlantiruvchi tarif siyosatini takomillashtirish hisobiga yoqilgʻi- energetika tarmogʻining investitsiyaviy jozibadorligini oshirish; Yoqilgʻi-energetika tarmogʻida investitsiya loyihalari amalga oshirilishini muvofiqlashtirish, energiya resurslarini qazib olish va ishlab chiqarish jarayonlariga xususiy kapitalni faol jalb qilish, xalqaro moliya institutlari, donor mamlakatlar, kompaniyalar, banklar va boshqa tuzilmalar bilan hamkorlikni yoʻlga qoʻyish; Energetika sohasiga korporativ boshqaruvning zamonaviy usullarini, ilgʻor axborot-kommunikatsiya texnologiyalarini hamda boshqaruv, hisobga olish va nazoratning avtomatlashtirilgan tizimlarini joriy etishda koʻmaklashish, shu asosda energetika sohasida boshqaruv samaradorligini oshirish va ishlab chiqarish xarajatlarini kamaytirish, energetika tarmogʻi tashkilotlari moliya-xoʻjalik faoliyatining shaffofligini taʼminlash; Neft-gaz va elektr energetika tarmogʻi tashkilotlarining ishlab chiqarish jarayonlariga innovatsion texnologiyalarni joriy etishni ragʻbatlantirish, energiya resurslarini tejash va energiya samaradorligi darajasini oshirish; Energetika sohasida muhandis-texnik va boshqaruv kadrlarini tayyorlash, malakasini oshirish va qayta tayyorlash boʻyicha tizimli ishlarni tashkil qilish. Vazirlar. 2019—2022 – Alisher Sultonov 2022-yil 29-sentyabrdan hozirgi vaqtgacha Joʻrabek Mirzamahmudov.